 Madaxweynaha Jamhuuriyadda Somaliland, Mudane Muuse Biixi Cabdi oo kulanka daah-furay, ayaa carrabka ku adkeeyey shaqada adag ee ay bahda garsoorku u hayaan bulshada iyo sida ay duruufaha adag ugu dhabar-adaygaan, waxana uu yidhi, Waxa aan aad u dareensanahay, qof ahaan, dawlad ahaan iyo xisbi ahaanba muhiimadda ay leedahay caddaaladda iyo garsoorku iyo hawsha, dhibta iyo adkaysiga ay qabaan dadka maanta caddaaladda ka shaqeeya ee dhaqaale yaraanta leh, ee amniga leh ee caafimaadka leh ee ay haddana ugu dhabar adaygaan inay garsoorka ilaaliyaan, waanan ku bogaadinayaa, intii aannu joognayna xukuumad ahaan waannu ku dedaalnay inaanu taageerno bahda garsoorka iyo caddaaladda wixii dhaqaale loo hayo. 